ขออนุญาตสอบถามค่ะ คือหนูกินยาคุมกำเนิดมากว่า2ปี แล้วขาดการกินยามา1เดือนเต็มคือเดือนที่แล้ว แต่ไม่มีเพศสัมพันธ์มาก่อนหมดประจำเดือนของเดือนก่อนประมาณ1อาทิตย์ จนถึงตอนนี้หนูเริ่มยาคุมแผงใหม่ได้ประมาณ10วันแล้วค่ะ กุมภาพันธ์=กินยาปกติ ห่างเพศสัมพันธ์ก่อนมีประจำเดือน มีนาคม= ไม่ได้กินยา ประจำเดือนมาช้ากว่าปกติ ไม่มีเพศสัมพันธ์ระหว่างเดือน เมษายน=เริ่มกินยาคุมแผงใหม่มา10+วัน ไม่มีเพศสัมพันธ์ แล้วเรื่องประจำเดือนหนูมาช้า เกี่ยวกับการหยุดยาคุมกำเนิดไหมคะ +กับเครียดด้วยค่ะ 😂 ปกติรอบเดือนหนู30-32 แต่รอบนี้มา37เลย
สวัสดีค่ะ การใช้ยาคุมกำเนิดแบบแผงรายเดือนนั้น เป็นการคุมกำเนิดที่มีประสิทธิภาพสูงประมาณ 91-99% แต่จะต้องกินติดต่อกันทุกวันในรอบเดือนนั้นๆ จึงจะได้ประสิทธิภาพค่ะ ถ้าตอนที่ไม่ได้กินยา แม้จะเพิ่งหยุดยาไปไม่นาน ยาจะไม่มีฤทธิ์อยู่ และทำให้เกิดการตั้งครรภ์ได้ถ้าช่วงที่ไม่ได้กินยาก็ไม่ได้มีเพศสัมพันธ์ มามีเพศสัมพันธ์ตอนกินยาเท่านั้น และกินยาครบหมดแผงตลอด โอกาสตั้งครรภ์ก็มีน้อยมากๆค่ะประจำเดือนที่ไม่มาระหว่างที่กินยาคุมกำเนิดนั้น ควรซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ตั้งแต่ 10-14 วันหลังปฏิสนธิ ถ้าไม่ได้ตั้งครรภ์จริงๆ สามารถกินยาคุมกำเนิดต่อไปได้ตามปกติ ไม่แน่ใจว่าตอนที่ประจำเดือนมาช้านี้ ยังกินยาคุมอยู่หรือไม่ ถ้าไม่ได้กินแล้ว ก็ซื้อชุดตรวจครรภ์มายืนยันได้เช่นกัน ซึ่งการที่ประจำเดือนไม่มา อาจเป็นผลข้างเคียงจากการใช้ยาคุมกำเนิดทำให้ผนังมดลูกบาง หรือสาเหตุอื่นๆเช่นพังผืดมดลูก ถุงน้ำรังไข่ ที่ถ้าหากประจำเดือนไม่มาต่อเนื่องหลายเดือน ควรไปพบแพทย์เพื่อตรวจหาสาเหตุเพิ่มเติม เรื่องความเครียดก็เป็นไปได้ แต่จะต้องหาสาเหตุทางกายก่อนค่ะ